Plake lazer

Categoreye:infôrmatike
Ene plake lazer c' est ene plake ki les dnêyes sont léjhowes avou on rai lazer.

 Etcherpetaedje d’ ene plake lazer 
C’ est on rond, 12 cm lådje et 1,2 mm sipès, avou on trô å mitan po l’ ahavter sol lijheuse. Il est fwait di cwate léts :
 li soûmint d’ plastike ki leye passer l’ loumire. C' est pus spesse des coûtches.
  li lét d’ metå, ki rglatixh li rai lazer.
  ene coûtche di vierni.
  ene coûtche di papî avou l' tite del plake.

 Sôres di plakes lazer 
End a di sacwantès sôres diferinnes.
 Plakes lazer di prumire djermêye 
C' est des plakes lazer k' ont aparexhou dvant les anêyes 1990; ele ont stî fwaites aprume po siervi d' sopoirt po del muzike ou des programes infôrmatikes; li Laserdisc esteut ene lådje plake, fwaite po-z î mete del videyo analodjike, mins i n' a nén reyussi a prinde li plaece des videyos VHS.

 les Compact disc (CD):
 sitroete plake u CD-Audio, (plake lazer odio)
 CD-ROM (plake lazer infôrmatike)
 les Laserdisc
 les plakes magneto-optikes
 Ultra Density Optical (plake lazer a ultra-dinsité)

 Plakes lazer di deujhinme djermêye 
Il ont stî fwaits dins les anêyes 1990, eyet ont bråmint di pus di capacité, çou ki fwait k' on-z î pout mete del videyo di hôte cwålité.
 Minidisc
 DVD (plake lazer videyo)
 Digital Multilayer Disk
 DIVX (Digital Video Express)
 Fluorescent Multilayer Disc
 GD-ROM
 Phase-change Dual
 Universal Media Disc

 Plakes lazer di troejhinme djermêye 
Des plakes lazer ki sont diswalpêyes dins les anêyes 2000, avou co pus di capacité, tot djouwant sol wachlire do lazer, ou avou l' troejhinme diminsion.
 plakes a bleu lazer
 plakes olografikes
 HD DVD
 ...